b'\n_START_ARTICLE_\nMarea Duces\xc4\x83 Kira Kirillovna a Rusiei\n_START_SECTION_\nRevolu\xc8\x9bia rus\xc4\x83\n_START_PARAGRAPH_\nKira, numit\xc4\x83 dup\xc4\x83 tat\xc4\x83l ei, s-a n\xc4\x83scut la Paris unde p\xc4\x83rin\xc8\x9bii ei au fost exila\xc8\x9bi din cauza c\xc4\x83s\xc4\x83toriei lor care nu a fost aprobat\xc4\x83 de \xc8\x9barul Nicolae al II-lea al Rusiei. Bunica matern\xc4\x83 a Victoriei \xc8\x99i bunicul patern al lui Kiril au fost fra\xc8\x9bi iar Biserica Ortodox\xc4\x83 Rus\xc4\x83 interzice c\xc4\x83s\xc4\x83toria \xc3\xaentre veri\xc8\x99ori primari. De asemenea, Victoria divor\xc8\x9base de primul ei so\xc8\x9b, Ernest Louis, Mare Duce de Hesse, care era frate cu \xc8\x9barina Alexandra. \xc3\x8en cele din urm\xc4\x83, p\xc4\x83rin\xc8\x9bilor ei li s-a permis s\xc4\x83 se \xc3\xaentoarc\xc4\x83 \xc3\xaen Rusia._NEWLINE_\xc3\x8en urma Revolu\xc8\x9biei ruse din 1917, familia a plecat \xc3\xaen Finlanda. Kira, care avea opt ani la acea vreme, \xc3\xae\xc8\x99i aminte\xc8\x99te c\xc4\x83 familiei i s-a permis s\xc4\x83 p\xc4\x83r\xc4\x83seasc\xc4\x83 Rusia de c\xc4\x83tre Guvernul Provizoriu al Rusiei. A fost pentru prima dat\xc4\x83 c\xc3\xa2nd au mers cu un tren public. \xc3\x8en Finlanda, mama ei \xc3\xaen v\xc3\xa2rst\xc4\x83 de 40 de ani a n\xc4\x83scut un fiu, Vladimir. Familia a a\xc8\x99teptat \xc3\xaen Finlanda timp de mai mult de un an, sper\xc3\xa2nd ca ru\xc8\x99ii albi s\xc4\x83-i \xc3\xaenving\xc4\x83 pe bol\xc8\x99evivi iar ei s\xc4\x83 se poat\xc4\x83 \xc3\xaentoarce \xc3\xaen Rusia._NEWLINE_"C\xc3\xa2t a\xc8\x99 vrea s\xc4\x83 te pot vedea" scria Kira \xc3\xaen v\xc3\xa2rst\xc4\x83 de 9 ani m\xc4\x83tu\xc8\x99ii sale, regina Maria a Rom\xc3\xa2niei, \xc3\xaen mai 1918. "Aici este destul de frig, de\xc8\x99i ar fi trebuit s\xc4\x83 fie var\xc4\x83. Boy (copilul Vladimir) este at\xc3\xa2t de dulce. Atunci c\xc3\xa2nd \xc3\xaei este foame \xc8\x99i Nana \xc3\xaei preg\xc4\x83te\xc8\x99te masa de pr\xc3\xa2nz, pur \xc8\x99i simplu \xc3\xaei curg lacrimile pe obraji de foame." Kira a vorbit de colectarea ciupercilor din p\xc4\x83dure, c\xc4\x83 merg la filme vineri, de lec\xc8\x9bii, dar, de asemenea, a men\xc8\x9bionat c\xc4\x83 nu mai aveau zah\xc4\x83r. Mama ei a scris rudelor ei din alte \xc8\x9b\xc4\x83ri cer\xc3\xa2nd m\xc3\xa2ncare pentru bebelu\xc8\x99i pentru a-i da copilului Vladimir.\n_START_SECTION_\nExilul\n_START_PARAGRAPH_\n\xc3\x8en cele din urm\xc4\x83 familia a p\xc4\x83r\xc4\x83sit Finlanda mut\xc3\xa2ndu-se \xc3\xaent\xc3\xa2i la Coburg apoi la Saint-Briac \xc3\xaen Fran\xc8\x9ba. Kira s-a n\xc4\x83scut cu titlul Prin\xc8\x9besa Kira Kirillovna a Rusiei \xc3\xaens\xc4\x83 tat\xc4\x83l ei i-a acordat titlul de "Mare Duces\xc4\x83" atunci c\xc3\xa2nd el s-a autodeclarat Protector al Tronului \xc3\xaen 1924. Blond\xc4\x83, cu ochi alba\xc8\x99tri, Kira era simpl\xc4\x83 \xc8\x99i plin\xc4\x83 de via\xc8\x9b\xc4\x83, \xc8\x99i chiar cu temperament. Era inteligent\xc4\x83, curioas\xc4\x83 \xc8\x99i interesat\xc4\x83 de art\xc4\x83 ca \xc8\x99i mama ei, cu care a lucrat \xc3\xaentr-un studiou de art\xc4\x83 la Saint-Briac.'